**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0536000** |
| **Natura 2000 teritorijas nosaukums** | **Užavas augštece** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *5130 Kadiķu audzes zālājos un virsājos*  *6210 Sausi zālāji kaļķainās augsnēs*  *6230\* Vilkakūlas zālāji (tukšaiņu zālāji)*  *6270\* Sugām bagātas ganības un ganītas pļavas*  *6410 Mitri zālāji periodiski izžūstošās augsnēs*  *6450 Palieņu zālāji*  *6510 Mēreni mitras pļavas*  *9070 Meža ganības* |
| **Ekspertes** | Lauma Vizule-Kahovska (saldūdeņi)  Baiba Galniece, Kristīne Daudziņa (zālāji)  Sandra Ikauniece (meži) |
| **Darba pabeigšanas datums** | 6.03.2023 |

|  |
| --- |
| ***Saldūdeņi*** |
| **3260**: biotopa mērķplatība ir lielāka par pašreizējo.  Daļa Užavas upes dabas lieguma robežās ir pārveidota, un šajā posmā tā atbilst potenciālam ES nozīmes biotopam 3260 (2. variantam, jo upes kritums dažādos tās posmos dabas liegumā ir 0,1 m/km, 1,5 m/km, 0,1 m/km, 0,6 m/km un 0,3 m/km). Užava veido vienotu biotopu kompleksu ar piegulošajiem palieņu zālājiem. Užavas upes dabiskas gultnes un hidroloģiskā režīma atjaunošana pārveidotajā upes daļā būtu labvēlīga ne tikai saldūdeņu biotopiem, bet arī palieņu zālājiem, kuru aizsardzībai šī Natura 2000 teritorija ir izveidota. Tādēļ pārveidotais upes posms iekļauts mērķplatībā kā potenciāls ES nozīmes biotops. |

|  |
| --- |
| ***Zālāji un krūmāji*** |
| **5130**: biotopa mērķplatība ir vienāda ar pašreizējo.  **6210**: biotopa mērķplatība ir vienāda ar pašreizējo.  **6230\***: biotopa mērķplatība ir vienāda ar pašreizējo.  **6270\***: biotopa mērķplatība ir lielāka par pašreizējo.  Mērķplatībā iekļautā potenciālā 6270\* platība identificēta, balstoties uz vēsturiski zināmajām zālāju platībām.  **6410**: biotopa mērķplatība ir vienāda ar pašreizējo.  **6450**: biotopa mērķplatība ir lielāka par pašreizējo.  Šī biotopa potenciālās platības identificētas galvenokārt Užavas labajā krastā, kas ir meliorēti, savulaik kultivēti zālāji, kuri neapsaimniekošanas dēļ aizauguši ar kokiem un krūmiem un kuros dominē parastā vīgrieze *Filipendula ulmaria*. Apsaimniekošanu apgrūtina arī bebru darbība grāvjos, kuru rezultātā zālāji pārpurvojas, un atsevišķas platības ir pakļautas pastāvīgam mitrumam.  **6510**: biotopa mērķplatība ir lielāka par pašreizējo.  Mērķplatībā iekļautās potenciālās 6510 biotopa platības identificētas Užavas labajā krastā, kas ir meliorēti, savulaik kultivēti zālāji. Tās ir platības, kuras 2013. gadā tika vērtētas kā neatbilstoši zālāju putnu dzīvotnēm un “Dabas skaitīšanas” inventarizācijā (2017.–2023. gads) atzīts, ka tie neatbilst minimālajām ES nozīmes zālāju biotopu prasībām. |

|  |
| --- |
| ***Meži*** |
| **9070 (potenciāls)**: mērķplatību veido platības, kurās, atbilstoši “Dabas skaitīšanas” inventarizācijā (2017.–2023. gads) datiem, pastāvot piemērotam apsaimniekošanas (ganīšanas) režīmam, tuvāko 10–20 gadu laikā iespējama biotopa strukturālās daudzveidības palielināšanās, un tas var sasniegt atbilstību 9070 biotopa kritērijiem. |