**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0523200** |
| **Natura 2000 teritorijas nosaukums** | **Ukru gārša** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi* (potenciāls)  *6410 Mitri zālāji periodiski izžūstošās augsnēs*  *6510 Mēreni mitras pļavas*  *9020\* Veci jaukti platlapju meži*  *9050 Lakstaugiem bagāti egļu meži*  *9080\* Staignāju meži*  *9160 Ozolu meži (ozolu, liepu un skābaržu meži)*  *91E0\* Aluviāli meži (aluviāli krastmalu un palieņu meži)* |
| **Ekspertes** | Lauma Vizule-Kahovska (saldūdeņi)  Kristīne Daudziņa (zālāji)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Saldūdeņi*** |
| **3260 (potenciāls)**: Tērvetes upes posms, kas pilnībā iekļaujas dabas liegumā, iekļauts mērķa platībā kā potenciāls ES nozīmes biotops *3260 Upju straujteces un dabiski upju posmi* (1. variants, jo upes kritums ir 0,9 m/km, 0,3 m/km un 2,6 m/km). Tērvetes upe pēc hidromorfoloģiskajām īpašībām ir ar dabisku potenciālu atjaunoties. 2018. gadā šim posmam jau ir novērojamas dabiskošanās pazīmes, tādēļ paredzams, ka, nodrošinot upes gultnes atkārtotu nepārveidošanu, upes atjaunošanās process turpināsies. Upes posms, kas ir dabas lieguma robeža, netika iekļauts mērķplatībā kā potenciāls ES nozīmes biotops, jo 2014. gadā ir ticis pārtīrīts un padziļināts. |

|  |
| --- |
| ***Zālāji un krūmāji*** |
| **6410**: biotopa mērķplatība ir lielāka par pašreizējo.  Mērķplatībā kā potenciāls 6410 biotops iekļauta neliela platība, kas atrodas netālu no citiem ES nozīmes zālāju biotopiem.  **6510**: biotopa mērķplatība ir vienāda ar pašreizējo. |

|  |
| --- |
| ***Meži*** |
| **9020\***: biotopa mērķplatība ir lielāka par pašreizējo.  Dabas liegumam raksturīgi biotopi 9020\* un 9050, kuros ir platlapju mežiem raksturīgie vaskulārie augi, paauga, pamežs. Ir liela varbūtība, ka tajos meža nogabalos, ko veido mistrotas egļu, apšu un bērzu audzes (briestaudzes, vidēja vecuma un pieaugušas audzes), ievērojot neiejaukšanās režīmu, 20–30 gadu laikā var veidoties 9020\* vai 9050 biotopi. Šādas mežaudzes iekļautas 9020\* biotopa mērķa platībā.  **9050**: biotopa mērķplatība ir lielāka par pašreizējo.  Mērķplatībā iekļautie potenciālie 9050 biotopi ir mistrotas egļu, apšu un bērzu audzes vai egļu tīraudzes (briestaudzes un pieaugušas audzes). Dabas liegumam raksturīgi 9020\* un 9050 biotopi, kuros ir platlapju mežiem raksturīgie vaskulārie augi, paauga, pamežs,. Tāpēc ir liela varbūtība, ka arī tajās egļu audzēs, kuras vēl pēc struktūras pašlaik nekvalificējas kā 9050 biotops, pastāvot neiejaukšanās režīmam, tuvāko 20–30 gadu laikā mežaudžu strukturālā daudzveidība palielināsies un tās atbildīs šī biotopa kritērijiem.  **9080\***: biotopa mērķplatība ir vienāda ar pašreizējo.  **9160**: biotopa mērķplatība ir vienāda ar pašreizējo.  **91E0\***: biotopa mērķplatība ir vienāda ar pašreizējo. |