**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0526800** |
| **Natura 2000 teritorijas nosaukums** | **Sedas purvs** |
| **ES nozīmes biotopi,**  t. sk. potenciālie ES nozīmes biotopi | *6450 Palieņu zālāji*  *7110\* Aktīvi augstie purvi*  *7120 Degradēti augstie purvi, kuros notiek vai iespējama dabiska atjaunošanās*  *7140 Pārejas purvi un slīkšņas*  *9010\* Veci vai dabiski boreāli meži*  *9050 Lakstaugiem bagāti egļu meži*  *9080\* Staignāju meži*  *91D0\* Purvaini meži*  *91E0\* Aluviāli meži (aluviāli krastmalu un palieņu meži)*  *91T0 Ķērpjiem bagāti priežu meži* |
| **Ekspertes** | Baiba Galniece (zālāji un krūmāji)  Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 6.02.2024. |

|  |
| --- |
| ***Zālāji un krūmāji*** |
| **6450**: biotopa mērķplatība ir lielāka par pašreizējo.  Mērķplatībā ietvertas gan pašreizējās, gan potenciālās 6450 biotopa platības – zālāji, kas pēc “Dabas skaitīšanas” projekta (2017.–2023. gads) datiem ir uzkartēti kā potenciāli ES nozīmes zālāji un piekļaujas pašreizējiem 6450 biotopam atbilstošiem zālājiem. Mērķplatībā iekļautas arī platības, kuras LAD sistēmā savulaik bija deklarētas kā 0. klases zālāji, lai gan šobrīd tās netiek pieteiktas atbalsta maksājumiem un netiek apsaimniekotas, tomēr tām ir labs attjaunošanas potenciāls. Mērķplatībā iekļauti arī citi ilggadīgi zālāji, jo tie piekļaujas ES nozīmes zālājiem un tādējādi veido telpisko savienotību starp zālājiem. |

|  |
| --- |
| ***Purvi un avoti*** |
| **7110\***: biotopa mērķplatība ir vienāda ar pašreizējo.  **7120**: biotopa mērķplatība ir vienāda ar pašreizējo.  Natura 2000 teritorija izveidota galvenokārt izstrādātu kūdras lauku teritorijā. Atsevišķās vietas ilgtermiņa nosusināšanas un kūdras ieguves dēļ degradēto purvu atjaunošana par aktīviem augstajiem purviem vērtējama kā zema vai aizņems ļoti ilgu laiku.  **7140**: biotopa mērķplatība ir vienāda ar pašreizējo. |

|  |
| --- |
| ***Meži*** |
| **9010\***:biotopa mērķplatība ir lielāka par pašreizējo. Biotopu 9010\* un 91D0\* mērķplatību noteikšanā izmantoti vispārīgi apsvērumi (skatīt 3.1.1.6. nod.).  **9050**: biotopa mērķplatība ir vienāda ar pašreizējo.  **9080\***: biotopa mērķplatība ir vienāda ar pašreizējo.  **91D0\***: biotopa mērķplatība ir lielāka par pašreizējo.  **91E0\***: biotopa mērķplatība ir vienāda ar pašreizējo.  **91T0**: biotopa mērķplatība ir lielāka par pašreizējo. Mērķplatības noteikšanā vispirms ņemta vērā biotopam atbilstoša reljefa forma un tad meža inventarizācijas dati par mežaudzi, meža tips un pārējie vispārīgie apsvērumi (skatīt 3.1.1.6. nod.). |