**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0507200** |
| **Natura 2000 teritorijas nosaukums** | **Ventas un Šķerveļa ieleja** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *6210 Sausi zālāji kaļķainās augsnēs*  *6270\* Sugām bagātas ganības un ganītas pļavas*  *6410 Mitri zālāji periodiski izžūstošās augsnēs*  *6430 Eitrofas augsto lakstaugu audzes*  *6510 Mēreni mitras pļavas*  *7160 Minerālvielām bagāti avoti un avotu purvi*  *8210 Karbonātisku pamatiežu atsegumi*  *8220 Smilšakmens atsegumi*  *8310 Netraucētas alas*  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9070 Meža ganības*  *9160 Ozolu meži (ozolu, liepu un skābaržu meži)*  *9180\* Nogāžu un gravu meži*  *91D0\* Purvaini meži*  *91E0\* Aluviāli meži (aluviāli krastmalu un palieņu meži)* |
| **Eksperti** | Lauma Vizule-Kahovska (saldūdeņi)  Kristīne Daudziņa (zālāji un krūmāji)  Anita Namatēva (purvi un avoti)  Dainis Ozols (atsegumi un alas)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Saldūdeņi*** |
| **3260**: biotopa mērķplatība ir lielāka par pašreizējo.  Dabas lieguma dienvidaustrumu daļā pie Meldriem uz Šķerveļa upes ir dzirnavu aizsprosta paliekas, kuras likvidējot, iespējams atjaunot upes dabisko tecējumu. Šajā posmā upe ir potenciāls ES nozīmes biotops 3260 (1. variants, jo upes kritums tajā ir 12,6 m/km), kas ietverts mērķplatībā. |

|  |
| --- |
| ***Zālāji un krūmāji*** |
| **6210**: biotopa mērķplatība ir lielāka par pašreizējo.  Mērķplatība ietver zālājus, kas pēc LAD datiem ir ilggadīgi zālāji (kods 710) un kuru bioloģiskā vērtība, atbilstoši apsaimniekojot, ar laiku palielināsies. Mērķplatība ietver arī vēsturiskos sausos kaļķainos zālājus un platības, kas dabas aizsardzības plānā (DU, 2020b) identificētas kā potenciāli sausi kaļķaini zālāji.  **6270\***: biotopa mērķplatība ir lielāka par pašreizējo.  Mērķplatība ietver zālājus, kas pēc LAD datiem ir ilggadīgi zālāji (kods 710) un kuru bioloģiskā vērtība, atbilstoši apsaimniekojot, ar laiku palielināsies. Tie galvenokārt ir kultivēti zālāji un atmatas ar augstām atjaunošanās izredzēm un kuri pārsvarā tiek ekstensīvi apsaimniekoti.  **6410**: biotopa mērķplatība ir lielāka par pašreizējo.  Mērķplatība ietver zālājus, kas atrodas tuvu pašreizējam neapsaimniekotam 6410 zālāju biotopam pēc apstākļiem līdzīgā vietā. Palielinot 6410 platību, tiktu nodrošināta telpiskā savienotība un tiktu veidots vienots zālāju komplekss.  **6430**: biotopa mērķplatība ir lielāka par pašreizējo.  Mērķplatības noteiktas, izmantojot jaunāko pieejamo ortofotokarti (LĢIA, 2019–2021), ietverot arī vēsturiskos zālājus, kuri pēc MRV datiem pašlaik atbilst meža zemei.  **6510**: biotopa mērķplatība ir lielāka par pašreizējo.  Mērķplatība ietver zālājus, kas pēc LAD datiem ir ilggadīgi zālāji (kods 710) un kuri, izvērtējot zemes vērtību ballēs, ir zālāji samērā auglīgās augsnēs – paredzams, ka to bioloģiskā vērtība, atbilstoši apsaimniekojot, ar laiku palielināsies un tie potenciāli var attīstīties par 6510 biotopu. |

|  |
| --- |
| ***Purvi un avoti*** |
| **7160**: biotopa mērķplatība ir vienāda ar pašreizējo. |

|  |
| --- |
| ***Atsegumi un alas*** |
| **8210**: biotopa mērķplatība ir lielāka par pašreizējo.  Piecos atsegumos, kas atrodas nogāzēs, kas ir vāji pakļautas erozijas ietekmei, notiek lēna pakājes daļas aizbiršana un aizaugšana. Šajos piecos atsegumos ir jāatjauno nesenā pagātnē aizbirusī un aizaugusī daļa.  **8220**: biotopa mērķplatība ir lielāka par pašreizējo.  Divdesmit divos atsegumos, kas atrodas nogāzēs, kas ir vāji pakļautas erozijas ietekmei, notiek lēna pakājes daļas aizbiršana un aizaugšana. Šajos 22 atsegumos ir jāatjauno nesenā pagātnē aizbirusī un aizaugusī daļa.  **8310**: biotopa mērķplatība ir vienāda ar pašreizējo.  Alu veidošanos un pastāvēšanu nodrošina pazemes avotu strautu erozija, kā arī zvēru darbība. Paredzamas alu platību izmaiņas erozijas un nobrukumu ietekmē, bet to lielumu un virzienu nav iespējams prognozēt. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo. Šī un citu ES nozīmes meža biotopmērķa platības noteikšanā šajā teritorijā izmantoti vispārīgi apsvērumi (skatīt 3.1.1.6. nod.).  **9020\***: biotopa mērķplatība ir vienāda ar pašreizējo.  **9050**: biotopa mērķplatība ir lielāka par pašreizējo.  **9070:** biotopa mērķplatība ir vienāda ar pašreizējo.  **9160**: biotopa mērķplatība ir vienāda ar pašreizējo.  **9180\***: biotopa mērķplatība ir lielāka par pašreizējo.  **91D0\***: biotopa mērķplatība ir vienāda ar pašreizējo.  **91E0\***: biotopa mērķplatība ir lielāka par pašreizējo.  Biotopa mērķplatībā papildus pašreizējai 91E0\* platībai iekļauta neliela potenciāla 91E0\* platība, bet tās attīstības precīzākai prognozēšanai nepieciešama apsekošana dabā, jo svarīgs ir hidroloģiskais režīms – ja tas neatbilst liekņai (Lk), kā norādīts MVR datos, drīzāk iespējama attīstība 9020\* vai 9160 biotopu virzienā. |