**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0000110** |
| **Natura 2000 teritorijas nosaukums** | **Augstroze** |
| **ES nozīmes biotopi,**  t. sk. potenciālie ES nozīmes biotopi | *3130 Ezeri ar oligotrofām līdz mezotrofām augu sabiedrībām*  *3160 Distrofi ezeri*  *6270\* Sugām bagātas ganības un ganītas pļavas*  *6510 Mēreni mitras pļavas*  *7110\* Aktīvi augstie purvi*  *7120 Degradēti augstie purvi, kuros iespējama vai noris dabiskā atjaunošanās*  *7140 Pārejas purvi un slīkšņas*  *7160 Minerālvielām bagāti avoti un avotu purvi*  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9080\* Staignāju meži*  *9160 Ozolu meži (ozolu, liepu un skābaržu meži)*  *9180\* Nogāžu un gravu meži*  *91D0\* Purvaini meži*  *91E0\* Aluviāli meži (aluviāli krastmalu un palieņu meži)* |
| **Ekspertes** | Lauma Vizule-Kahovska (saldūdeņi)  Baiba Galniece (zālāji un krūmāji)  Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Saldūdeņi*** |
| **3130**:biotopa mērķplatība ir vienāda ar pašreizējo.  **3160**:biotopa mērķplatība ir vienāda ar pašreizējo. |

|  |
| --- |
| ***Zālāji un krūmāji*** |
| **6270\***: biotopa mērķplatība ir lielāka par pašreizējo.  Mērķplatība ietver dabas aizsardzības plāna izstrādes laikā dabā konstatētās potenciālās 6270\* zālāju platības un platības, kas noteiktas, pamatojoties uz informāciju par lauka bloku apsaimniekošanas vēsturi pēdējo 10 gadu laikā (kods 710) un pēdējo gadu ortofoto, izvērtējot zālāju attīstības tendenci. Mērķplatība ietver arī Kohēzijas fonda finansētajā projektā “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” (2021.–2023. gads) atjaunotos zālājus.  **6510**: biotopa mērķplatība ir lielāka par pašreizējo.  “Dabas skaitīšanas” projekta biotopu inventarizācijas laikā (2017.–2021. gads) tika apzinātas nelielas 6510 biotopapotenciālās platības. Tomēr, pamatojoties uz karšu izpēti, tika pieņemts lēmums, ka tās platības, kuras ir aizaugušas ar kokiem un krūmiem, neietvert 6510 biotopa mērķplatībās. Pārējās potenciālās platības noteiktas gan pēc informācijas dabas aizsardzības plānā (Ikauniece (red.), 2019), gan pēc lauka bloku apsaimniekošanas vēstures. Mērķplatība ietver arī Kohēzijas fonda finansētajā projektā “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” (2021.–2023. gads) atjaunotos zālājus. |

|  |
| --- |
| ***Purvi un avoti*** |
| **7110\***: biotopa mērķplatība ir lielāka par pašreizējo.  Hidroloģiskā režīma atjaunošanas (īstenots 2020. gadā) un dabisku procesu rezultātā paredzams, ka degradētā augstā purva daļa 102,35 ha platībā atjaunosies par aktīvu augsto purvu. Tādējādi visa augstā purva platībā (gan aktīvā, gan degradētā daļa) šajā teritorijā ir 7110\* biotopa mērķplatība. Augstā purva atjaunošanās notiek lēni, tāpēc mērķplatību var sasniegt tikai vairāku gadu desmitu laikā.  **7120**: biotopa mērķplatība ir 0 ha.  Hidroloģiskā režīma atjaunošanas (īstenots 2020. gadā) un dabisku procesu rezultātā paredzams, ka degradētā augstā purva daļa 1,3 ha platībā atjaunosies par purvainu mežu.  **7140**: biotopa mērķplatība ir vienāda ar pašreizējo.  **7160**: biotopa mērķplatība ir vienāda ar pašreizējo. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  Mērķplatībā ietvertās potenciālās 9010\* biotopa platības identificētas gan dabas aizsardzības plāna (Ikauniece (red.), 2019) izstrādes laikā, teritoriju apsekojot, gan izmantotas 3.1.1.6. nodaļā aprakstītās metodes potenciālo biotopa platību noteikšanai.  **9020\***: biotopa mērķplatība ir lielāka par pašreizējo.  Potenciālās 9020\* biotopa platības identificētas gan dabas aizsardzības plāna (Ikauniece (red.), 2019) izstrādes laikā, teritoriju apsekojot, gan izmantotas 3.1.1.6. nodaļā aprakstītās metodes potenciālo biotopa platību noteikšanā. Lielākā daļa potenciālo 9020\* biotopu ir apšu mežaudzes, kas piekļaujas pašreizējām 9020\* biotopa platībām.  **9050**: biotopa mērķplatība ir lielāka par pašreizējo.  Potenciālās biotopa 9050 platības izmaiņas pašlaik iespējams prognozēt daļēji, bet tālākā nākotnē iespējama potenciālu 9050 biotopa attīstība egļu stādījumos. Dabiskās sukcesijas rezultātā tālākā nākotnē iespējama pašreizējo 9050 biotopu pārveidošanās citā biotopa veidā (9010\* vai 9020\*).  **9080\***: biotopa mērķplatība ir lielāka par pašreizējo. Šī biotopa un 9160, kā arī 9180\* biotopu mērķa platību noteikšanā izmantoti vispārīgi apsvērumi (skatīt 3.1.1.6. nod.).  **9160**: biotopa mērķplatība ir lielāka par pašreizējo.  **9180\***: biotopa mērķplatība ir lielāka par pašreizējo.  **91D0\***: biotopa mērķplatība ir lielāka par pašreizējo.  Potenciālās 91D0\* biotopa platībās lielākoties atrodas blakus maz ietekmētiem vai dabiskiem purviem.  **91E0\***: biotopa mērķplatība ir vienāda ar pašreizējo. |