**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0528200** |
| **Natura 2000 teritorijas nosaukums** | **Launkalne** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *6270\* Sugām bagātas ganības un ganītas pļavas*  *6450 Palieņu zālāji*  *6510 Mēreni mitras pļavas*  *9010\* Veci vai dabiski boreāli meži* (potenciāls)  *9050 Lakstaugiem bagāti egļu meži*  *9160 Ozolu meži (ozolu, liepu un skābaržu meži)*  *9180\* Nogāžu un gravu meži*  *91E0\* Aluviāli meži (aluviāli krastmalu un palieņu meži)* |
| **Ekspertes** | Lauma Vizule-Kahovska (saldūdeņi)  Kristīne Daudziņa (zālāji un krūmāji)  Sandra Ikauniece (meži) |
| **Darba pabeigšanas datums** | 16.03.2023. |

|  |
| --- |
| ***Saldūdeņi*** |
| **3260**: biotopa mērķplatība ir lielāka par pašreizējo.  Nojaucot uz Rauzas upes uzbūvētos trīs uzpludinājumus, ir iespējams atjaunot upes dabisko tecējumu. Dabas lieguma robežās uz Rauzas upes atrodas viens uzpludinājums, taču tuvu dabas lieguma robežai atrodas vēl divi – pie autoceļa V253 un Jeiskas dzirnavu HES, kuri ietekmē ES nozīmes biotopa 3260 platību. Šajos posmos upe ir potenciāls 3260 biotops (1. variants – straujtece), jo Rauzas upes kritums Jeiskas dzirnavu HES posmā ir 4,2 m/km, dabas lieguma robežās ietilpstošā uzpludinājuma posmā ir 2,7 m/km, bet uzpludinājuma pie autoceļa V253 posmā – 0,3 m/km un 3,9 m/km. Minētie Rauzas upes posmi ir ietverti 3260 biotopa mērķplatībā.  Nepieciešama hidromorfoloģiskās slodzes samazināšana Rauzas upē kopumā, jo atbilstoši Gaujas upju baseina apgabala apsaimniekošanas plānam Rauzai upei kā ŪO G255 noteikta būtiska hidromorfoloģiskā slodze (LVĢMC, 2021). |

|  |
| --- |
| ***Zālāji un krūmāji*** |
| **6270\***: biotopa mērķplatība ir lielāka par pašreizējo.  Mērķplatībā ietvertajās potenciālajās 6270\* biotopa platībās iekļauti galvenokārt tie zālāji, kuri LAD sistēmā tiek deklarēti kā ilggadīgie zālāji (kods 710) un/vai atrodas netālu no esošā 6270\* zālāja biotopa, tādējādi nodrošinot telpisko savienotību.  **6450**: biotopa mērķplatība ir vienāda ar pašreizējo.  **6510**: biotopa mērķplatība ir lielāka par pašreizējo.  Mērķplatībā ietvertajās potenciālajās 6510 biotopa platībās iekļauti galvenokārt tie zālāji, kuri LAD sistēmā tiek deklarēti kā ilggadīgie zālāji (kods 710). Lai samazinātu biotopu sadrumstalotību, pie atjaunojamajām 6510 biotopa platībām ieskaitītas lauksaimniecības zemes, kuras sākušas aizaugt ar krūmiem, kā arī potenciālie 6510 zālāji netālu no neapsaimniekotā 6510 zālāja biotopa. |

|  |
| --- |
| ***Meži*** |
| **9010\* (potenciāls)**: nodrošinot neiejaukšanās režīmu, vairākās mežaudzēs tuvāko 20–30 gadu laikā iespējama 9010\* biotopa kritēriju sasniegšana – tās veido biotopa mērķplatību.  **9050**: biotopa mērķplatība ir vienāda ar pašreizējo.  **9160**: biotopa mērķplatība ir vienāda ar pašreizējo.  **9180\***: biotopa mērķplatība ir lielāka par pašreizējo.  Mērķplatībā ietvertā potenciālā 9180\* biotopa platība identificēta, izmantojot reljefa karti – teritorijā atrodas 9180\* biotopa noteikšanas kritērijiem atbilstošas nogāzes. MVR informācija liecina, ka pašreiz uz nogāzēm aug baltalkšņu audzes.  **91E0\***: biotopa mērķplatība ir vienāda ar pašreizējo.  Teritorijā potenciālas 91E0\* biotopa platības nav identificētas. Ir sarežģīti prognozēt palienes attīstību nākotnē. Ir 91E0\* biotopa attīstībai piemērots reljefs un hidroloģiskais režīms, bet precīzākām prognozēm nepieciešama apsekošana dabā. |