**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0533200** |
| **Natura 2000 teritorijas nosaukums** | **Durbes ezera pļavas** |
| **ES nozīmes biotopi,**  t. sk. potenciālie ES nozīmes biotopi | *3150 Eitrofi ezeri ar iegrimušo ūdensaugu un peldaugu augāju*  *3260 Upju straujteces un dabiski upju posmi*  *6270\* Sugām bagātas ganības un ganītas pļavas*  *6410 Mitri zālāji periodiski izžūstošās augsnēs*  *6450 Palieņu zālāji*  *6510 Mēreni mitras pļavas*  *6530\* Parkveida pļavas un ganības* |
| **Eksperti** | Lauma Vizule-Kahovska (saldūdeņi)  Kristīne Daudziņa (zālāji un krūmāji) |
| **Darba pabeigšanas datums** | 11.08.2023 |

|  |
| --- |
| ***Saldūdeņi*** |
| **3150**: biotopa mērķplatība ir vienāda ar pašreizējo.  **3260**: biotopa mērķplatība ir lielāka par pašreizējo.  Lāņupe dabas lieguma robežās ir pārveidota, un tā atbilst potenciālam ES nozīmes biotopam 3260 (2. variantam, jo upes kritums ir 0,4 m/km, 0,2 m/km, 0,3 m/km). Lāņupes dabiskas gultnes un hidroloģiskā režīma atjaunošana būtu uzskatāma par labvēlīgu ne tikai saldūdeņu biotopiem, bet arī palieņu zālājiem, kā arī palīdzētu sasniegt Lāņupei kā ūdensobjektam noteikto laterālās nepārtrauktības mērķi (LVĢMC, 2021), tādēļ upe iekļauta mērķplatībā kā potenciāls ES nozīmes biotops. |

|  |
| --- |
| ***Zālāji un krūmāji*** |
| **6270\***: biotopa mērķplatība ir vienāda ar pašreizējo.  **6410**: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan potenciālās 6410 biotopa platības –zālāji, kuri pēc “Dabas skaitīšanas” projekta (2017.–2023. gads) datiem ir uzkartēti kā potenciāli ES nozīmes zālāji un piekļaujas pašreizējam ES nozīmes zālājam.  **6450**: biotopa mērķplatība ir lielāka par pašreizējo.  Mērķplatībā bez pašreizējām 6450 biotopa platībām ietvertas arī nelielas potenciālas šī biotopa platības vietās, kur iespējams paplašināt palieņu zālājus, atbrīvojot no krūmu apauguma, un kur tās piekļaujas pašreizējam ES nozīmes zālājam.  **6510**: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan potenciālās 6510 biotopa platības –zālāji, kuri pēc “Dabas skaitīšanas” projekta (2017.–2023. gads) datiem ir uzkartēti kā potenciāli ES nozīmes zālāji un kur to platības piekļaujas pašreizējam ES nozīmes zālājam.  **6530\***: biotopa mērķplatība ir vienāda ar pašreizējo. |