**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0535500** |
| **Natura 2000 teritorijas nosaukums** | **Sakas grīņi** |
| **ES nozīmes biotopi,**  t. sk. potenciālie ES nozīmes biotopi | *4010 Slapji virsāji*  *9010\* Veci vai dabiski boreāli meži*  *91D0\* Purvaini meži* |
| **Ekspertes** | Brigita Laime (jūras piekraste, smiltāji un virsāji)  Sandra Ikauniece (meži) |
| **Darba pabeigšanas datums** | 11.04.2023. |

|  |
| --- |
| ***Jūras piekraste, smiltāji un virsāji*** |
| **4010**:biotopa mērķplatība ir lielāka par pašreizējo.  Kohēzijas fonda projektā Nr. 5.4.3.0/20/I/001 “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” AS “Latvijas valsts meži” 2022. gadā veica grīņa sārtenes *Erica tetralix* dzīvotnes apsaimniekošanu 17,27 ha platībā biotopā 91D0\*. Apsaimniekošanas rezultātā daļa biotopu *91D0\* Purvaini meži* var tikt pārveidoti par biotopu *4010 Slapji virsāji*. Kad nostabilizēsies raksturīgā veģetācija, tad vēlreiz jāizvērtē apsaimniekošanas rezultāti. Ņemot vērā slapju virsāju apdraudētību un retumu Latvijā, kā arī šīs teritorijas vēsturi (agrāk slapjie virsāji veidoja lielākas platības), to attīstību var veicināt vairākos 30–37 gadus vecos priežu nogabalos slapjā mētrājā. Tie atrodas tuvu slapjam virsājam, un tajos ir raksturīga zemsedze, tai skaitā grīņa sārtene. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  **91D0\***: biotopa mērķplatība ir mazāka par pašreizējo.  Daļa 91D0\* biotopu grīņa sārtenes dzīvotnes atjaunošanas un uzturēšanas rezultātā (skat. 4010) var tikt pārveidoti par biotopu *4010 Slapji virsāji*. Valsts un lokālā mērogā slapji virsāji ir daudz retāk sastopams un apdraudētāks biotops nekā purvaini meži. Tāpēc slapju virsāju saglabāšana un atjaunošana šajā teritorijā ir prioritāte. |