**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0304300** |
| **Natura 2000 teritorijas nosaukums** | **Užavas lejtece** |
| **ES nozīmes biotopi,**  t. sk. potenciālie ES nozīmes biotopi | *6270\* Sugām bagātas ganības un ganītas pļavas*  *6450 Palieņu zālāji*  *6510 Mēreni mitras pļavas*  *91E0\* Aluviāli meži (aluviāli krastmalu un palieņu meži)* |
| **Ekspertes** | Baiba Galniece (zālāji un krūmāji)  Sandra Ikauniece (meži) |
| **Darba pabeigšanas datums** | 12.02.2024. |

|  |
| --- |
| ***Zālāji un krūmāji*** |
| **6270\***: biotopa mērķplatība ir lielāka par pašreizējo.  Mērķplatībā ietvertas gan pašreizējās, gan potenciālās 6270\* biotopa platības – zālāji, kuri pēc “Dabas skaitīšanas” projekta (2018. gads) datiem ir uzkartēti kā potenciāli ES nozīmes zālāji. Potenciālie 6270\* zālāji aizņem nelielas platības un atrodas lauksaimniecības zemē, kas ir nekopta (aizaug ar kokiem un krūmiem). Uzsākot šo zālāju apsaimniekošanu, kompleksi būtu jāatjauno arī pārējā aizaugošā zālāju platība, bet šobrīd tā nav noteikta kā biotopa mērķplatība.  **6450**: biotopa mērķplatība ir vienāda ar pašreizējo.  Palieņu zālājs teritorijā sastopams nelielā platībā. Ņemot vērā senāk ierīkotās meliorācijas ietekmi, tuvākajā nākotnē nav sagaidāma zālāju dabiskošanās palieņu zālāju virzienā, pat pie nosacījuma, ja apsaimniekošana notiek ekstensīvi (neielabojot). Tādēļ pieņemts lēmums šim zālāju biotopu veidam nenoteikt potenciālas platības.  **6510**: biotopa mērķplatība ir lielāka par pašreizējo.  Mērķplatībā ietvertas gan pašreizējās, gan potenciālās 6510 biotopa platības – zālāji, kas ir ilggadīgi kultivēti un kopš 2012. gada deklarēti LAD sistēmā ar kodu 710 (ilggadīgie zālāji). Dabas parka aizsardzības prioritāte ir putni, tomēr, plānojot ilgtermiņā, ir nepieciešamas rīcības, kas ietver ilggadīgo kultivēto zālāju uzturēšanu un pakāpenisku to atjaunošanu par dabiskiem zālājiem. Pie potenciālājām 6510 biotopa platībām ir ietvertas tās platības, kuras “Dabas skaitīšanas” projektā (2017. gads) ir uzkartētas kā potenciāli ES nozīmes zālāji. |

|  |
| --- |
| ***Meži*** |
| **91E0\***: biotopa mērķplatība ir vienāda ar pašreizējo. |