**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0525900** |
| **Natura 2000 teritorijas nosaukums** | **Jaunanna** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *3150 Eitrofi ezeri ar iegrimušo ūdensaugu un peldaugu augāju*  *6270\* Sugām bagātas ganības un ganītas pļavas*  *6510 Mēreni mitras pļavas*  *7110\* Aktīvi augstie purvi*  *7160 Minerālvielām bagāti avoti un avotu purvi*  *6450 Palieņu zālāji* (potenciāls)  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9080\* Staignāju meži*  *9160 Ozolu meži (ozolu, liepu un skābaržu meži)*  *91D0\* Purvaini meži*  *91F0 Jaukti ozolu, gobu, ošu meži gar lielām upēm* |
| **Ekspertes** | Lauma Vizule-Kahovska (saldūdeņi)  Kristīne Daudziņa (zālāji un krūmāji)  Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Saldūdeņi*** |
| **3150**: biotopa mērķplatība ir vienāda ar pašreizējo.  **3260**: biotopa mērķplatība ir lielāka par pašreizējo.  Nojaucot uz Pededzes upes uzbūvēto Jaunannas HES uzpludinājumu, ir iespējams atjaunot upes dabisko tecējumu. Šajā posmā upe ir potenciāls ES nozīmes biotops 3260 (2. variants), jo upes kritums ir 0,5 m/km, 3 m/km un 0,1 m/km, kas ietverts mērķplatībā. |

|  |
| --- |
| ***Zālāji un krūmāji*** |
| **6270\***: biotopa mērķplatība ir lielāka par pašreizējo.  Mērķplatībā iekļauts potenciāls 6270\* atbilstošs zālājs, kas identificēts nelielā platībā, kas atrodas blakus esošajam ES nozīmes zālāju biotopam. Pieņemts, ka, atbilstoši apsaimniekojot, arī potenciālā ES nozīmes biotopa platība varētu sasniegt 6270\* atbilstošo kvalitāti.  **6510:** biotopa mērķplatība ir lielāka par pašreizējo.  Gar Pededzes upi atjaunojams sens, neapsaimniekots zālājs, kurš pamazām aizaug. Divas nelielas potenciālas 6510 biotopa platības atrodas dabas lieguma rietumu daļā, viens no tiem ir sen iekultivēts zālājs, otrs – ilggadīgais zālājs (710). Abi atrodas ceļa malā, ar labām piebraukšanas iespējām, kas pie atjaunošanas darbiem ir svarīgi.  **6450 (potenciāls)**: identificētas platības, kur, īstenojot atbilstošu apsaimniekošanu, ir iespējama palieņu zālāju biotopa attīstība. Visus agrāk teritorijā sastopamos palieņu zālājus nav iespējams atjaunot, jo pēc bioloģiski vērtīgo zālāju inventarizācijas 2013. un 2014. gada datiem vairums no tiem atzīti par pilnībā degradētiem un appludinātiem bebru darbības rezultātā (ELLE, 2016). Teritorijas, kas ir aizaugušas ar krūmiem apsaimniekošanas (pļaušanas vai ganīšanas) trūkuma dēļ, ir salīdzinoši vieglāk atjaunojamas nekā uzartās. Mērķa platībā iekļautas palieņu platības, kas šobrīd ir neapsaimniekotas, aizaugušas ar krūmiem un nav bebru appludinātas. |

|  |
| --- |
| ***Purvi un avoti*** |
| **7110\***: biotopa mērķplatība ir vienāda ar pašreizējo.  **7160**: biotopa mērķplatība ir vienāda ar pašreizējo. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  Vairāki potenciālo biotopu nogabali ir vecākas bērzu un melnalkšņu mežaudzes platlapju kūdreņa augšanas apstākļos. Šajos nogabalos mežaudze var attīstīties gan 9010 biotopa 3. varianta, gan 9050 biotopa 3. varianta virzienā.  **9020\***: biotopa mērķplatība ir vienāda ar pašreizējo.  **9050**: biotopa mērķplatība ir lielāka par pašreizējo. Biotopa mērķplatības noteikšanā izmantoti vispārīgi apsvērumi (skatīt 3.1.1.6. nod.).  **9080\***: biotopa mērķplatība ir vienāda ar pašreizējo.  **9160**: biotopa mērķplatība ir vienāda ar pašreizējo.  **91D0\***: biotopa mērķplatība ir vienāda ar pašreizējo.  **91F0**: biotopa mērķplatība ir lielāka par pašreizējo. Biotopa mērķplatības noteikšanā izmantoti vispārīgi apsvērumi (skatīt 3.1.1.6. nod.). |