**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0528500** |
| **Natura 2000 teritorijas nosaukums** | **Kaigu purvs** |
| **ES nozīmes biotopi,**  t. sk. potenciālie ES nozīmes biotopi | *7110\* Aktīvi augstie purvi*  *7120 Degradēti augstie purvi, kuros iespējama vai noris dabiskā atjaunošanās*  *91D0\* Purvaini meži*  *9010\* Veci vai dabiski boreāli meži* (potenciāls) |
| **Ekspertes** | Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Purvi un avoti*** |
| **7110\***: biotopa mērķplatība ir vienāda ar pašreizējo.  **7120**: biotopa mērķplatība ir vienāda ar pašreizējo.  Purva dienvidu daļā kopš 1964. gada tiek iegūta frēzkūdra. Degradētā purva platības, visticamāk, atjaunot par aktīvu augsto purvu nav iespējams, taču, likvidējot meliorācijas ietekmi un veicot daļēju koku apauguma novākšanu, iespējams uzlabot mitruma apstākļus visā teritorijā kopumā. Degradētā augstā purva attīstība notiek meža virzienā. |

|  |
| --- |
| ***Meži*** |
| **9010\* (potenciāls)**: identificētas platības, kurās, pastāvot neiejaukšanās apsaimniekošanas režīmam, tuvāko 20–30 gadu laikā paredzama mežaudžu strukturālās daudzveidības palielināšanās, un tās var sasniegt 9010\* biotopa kritērijus.  **91D0\***: biotopa mērķplatība ir lielāka par pašreizējo.  Purvaino mežu mērķplatībā kā potenciāli purvainie meži iekļauta aizaugoša augstā purva mala. |