**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0300700** |
| **Natura 2000 teritorijas nosaukums** | **Tērvete** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *6210 Sausi zālāji kaļķainās augsnēs*  *6270\* Sugām bagātas ganības un ganītas pļavas*  *6510 Mēreni mitras pļavas*  *7160 Minerālvielām bagāti avoti un avotu purvi*  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9180\* Nogāžu un gravu meži* |
| **Ekspertes** | Lauma Vizule-Kahovska (saldūdeņi)  Baiba Galniece (zālāji un krūmāji)  Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 6.03.2023. |

|  |
| --- |
| ***Saldūdeņi*** |
| **3260**: biotopa mērķplatība ir vienāda ar pašreizējo.  Dabas parkā uz Tērvetes upes ir izveidots uzpludinājums – Gulbju ūdenskrātuve. Uz Tērvetes upes kopumā ir trīs šķēršļi (Zelmeņos un Bukaišos), bet neviens no tiem nav iekļauts sarakstā “Prioritārie zivju migrācijas šķēršļi” (BIOR, 2022). Gulbju ūdenskrātuve iekļaujas AS “Latvijas valsts meži” apsaimniekotajā dabas parkā “Tērvete”, tai ir augsta rekreācijas un ainaviska vērtība, kā arī liela nozīme kā putnu dzīvotnei, jo tā ir lielākā ūdenskrātuve plašā apkārtnē. Tajā ir Grīvu sala un izveidotas vēl divas salas putnu ligzdošanai. |

|  |
| --- |
| ***Zālāji un krūmāji*** |
| **6210**: biotopa mērķplatība ir lielāka par pašreizējo.  Dabisko zālāju izplatība šajā teritorijā galvenokārt ir saistīta ar Tērvetes upes ieleju. Pētot dažādu gadu karšu materiālu, secināms, ka daudzas vēsturiski zināmās zālāju atradnes, izvērtējot “Dabas skaitīšanas” biotopu inventarizācijas datus (2017.–2023. gads), ir aizaugušas vai turpina aizaugt. Daļa zālāju rekreācijas attīstības dēļ ir zaudējušas savu bioloģisko daudzveidību – neatbilst biotopu minimālajām prasībām (šīs platības nav iekļautas potenciālajās ES nozīmes zālāju platībās).  **6270\***: biotopa mērķplatība ir lielāka par pašreizējo.  Biotopa mērķplatībā kā potenciāls 6270\* biotops iekļauts liels zālāju masīvs pie Pļaveniekiem. Tas jau 10 gadus tiek regulāri pļauts (agrāk tika ganīts). Ņemts vērā, ka netālu ir vēl citas potenciālās ES nozīmes zālāju biotopu platības un blakus ir Tērvetes upes nogāzes, kuras joprojām ir ar daudzveidīgu augu sastāvu. Līdz ar to, pielāgojot apsaimniekošanas praksi bioloģiski vērtīgo zālāju virzienā, ir labas perspektīvas. Pārējie zālāju masīvi ap Pļaveniekiem nav atlasītas kā potenciālās 6270\* biotopa platības, pamatojoties uz karšu izpēti un augsnes vērtējumu. Otrs potenciālais zālāju masīvs atrodas blakus Pļaveniekiem (Tērvetes ielejas nogāzē), kas ir viens no vēsturiski zināmajām platībām, tajā notiek dabiska apmežošanās.  Mērķplatībā netiek ietvertas teritorijas, kuras, balstoties uz “Dabas skaitīšanas” projekta inventarizācijas (2017.–2023. gads) datiem, ir aizaugušas vai turpina aizaugt, kā arī rekreācijas attīstības dēļ ir zaudējušas bioloģisko daudzveidību, tātad neatbilst ES nozīmes zālāju biotopu minimālajām prasībām.  **6510**: biotopa mērķplatība noteikta lielāka par pašreizējo.  Kopumā atlasīti divi šī biotopa potenciālie zālāju masīvi, no kuriem viens dabā ticis identificēts kā potenciāls 6510 biotops, savukārt otrs atlasīts kamerāli – netālu no Gulbju ūdenskrātuves. |

|  |
| --- |
| ***Purvi un avoti*** |
| **7160**: biotopa mērķplatība ir vienāda ar pašreizējo. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  Mērķplatībā iekļautās mežaudzes atlasītas, neņemot vērā dabas parka zonējumu un atļauto saimniecisko darbību. Iespējams, vietām ir veiktas sanitārās vai izlases cirtes, šī informācija nav skatīta, bet, ja turpmāk tiek ievērots neiejaukšanās režīms, arī šādos nogabalos 20–30 gadu laikā iespējama mežaudzes dabiska attīstība, sasniedzot biotopa 9010\* kritērijus. Vairākās vietās potenciālajos 9010\* biotopos ietvertas mežaudzes ar pieaugušām un vecām priedēm, vietām atzīmēts liepu piemistrojums – šajās vietās ar veidoties gan 9010\* biotops (2. variants), gan 9020\* biotops (4. variants).  **9020\***: biotopa mērķplatība ir lielāka par pašreizējo.  Mērķplatībā iekļautas 80-gadīgas ošu un bērzu audzes (pēc MVR datiem), kas nav kartētas kā ES nozīmes biotopi, bet atrodas blakus 9020\* biotopa (2. varianta) platībām.  **9050**: biotopa mērķplatība ir vienāda ar pašreizējo.  **9180\***: biotopa mērķplatība ir vienāda ar pašreizējo. |