**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0528000** |
| **Natura 2000 teritorijas nosaukums** | **Rauza** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi*  *6210 Sausi zālāji kaļķainās augsnēs*  *6270\* Sugām bagātas ganības un ganītas pļavas*  *6450 Palieņu zālāji*  *6510 Mēreni mitras pļavas*  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9080\* Staignāju meži*  *9180 Nogāžu un gravu meži*  *91D0\* Purvaini meži*  *91E0\* Aluviāli meži (aluviāli krastmalu un palieņu meži)* |
| **Ekspertes** | Lauma Vizule-Kahovska (saldūdeņi)  Kristīne Daudziņa, Baiba Galniece (zālāji un krūmāji)  Sandra Ikauniece (meži) |
| **Darba pabeigšanas datums** | 20.03.2023. |

|  |
| --- |
| ***Saldūdeņi*** |
| **3260**: biotopa mērķplatība ir lielāka par pašreizējo.  Dabas lieguma robežās uz Rauzas un Šepkas upēm neatrodas neviens uzpludinājums, tomēr ārpus lieguma ir divi aizsprosti – pie autoceļa V253 uz Rauzas upes un Rauzas HES uz Šepkas upes, kurus likvidējot, ir iespējams atjaunot upes dabisko tecējumu. Šajos posmos abas upes ir potenciāls ES nozīmes biotops *3260 Upju straujteces un dabiski upju posmi* (1. Variants – straujeces, jo Rauzas upes kritums ir 3,9 m/km, bet Šepkas – 9,7 m/km), kas tika iekļauti mērķplatībā.  Nepieciešama hidromorfoloģiskās slodzes samazināšana Rauzas upē kopumā, jo atbilstoši Gaujas upju baseina apgabala apsaimniekošanas plānam Rauzas upei kā ŪO G255 noteikta būtiska hidromorfoloģiskā slodze (LVĢMC, 2021). |

|  |
| --- |
| ***Zālāji un krūmāji*** |
| **6210**: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan potenciālās 6210 biotopa platības –zālāji, kuri pēc “Dabas skaitīšanas” projekta (2017.–2023. gads) datiem ir uzkartēti kā potenciāli ES nozīmes zālāji, un tās platības, kas piekļaujas pašreizējam ES nozīmes zālājam.  **6270\***: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan potenciālie 6270\* biotopam atbilstošie zālāji, kas pašlaik LAD sistēmā tiek deklarēti kā ilggadīgie zālāji (kods 710). Mērķplatībā kā potenciāli 6270\* zālāji ietvertas arī tās platības, kuras “Dabas skaitīšanas” projektā (2017.–2023. gads) ir uzkartēti kā potenciālie 6270\* zālāju biotopi.  **6450**: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan LAD sistēmā tiek deklarēti kā ilggadīgie zālāji (kods 710), kas nākotnē var sasniegt 6450 biotopa kritērijus. Mērķplatībā kā potenciāli 6450 zālāji ietvertas arī tās platības, kuras “Dabas skaitīšanas” projektā (2017.–2023. gads) ir uzkartēti kā potenciālie ES nozīmes zālāji.  **6510**: biotopa mērķplatība ir lielāka par pašreizējo.  Mērķplatībā ietverti gan pašreizējās biotopa platības, gan zālāji, kas pašlaik LAD sistēmā tiek deklarēti kā ilggadīgie zālāji (kods 710), bet nākotnē var sasniegt 6510 biotopa kritērijus. Ietvertas arī tās platības, kuras “Dabas skaitīšanas” projektā (2017.–2023. gads) ir uzkartēti kā potenciālie ES nozīmes zālāji. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  Biotopa 9010\* mērķplatībā iekļautās mežaudzes atlasītas, neņemot vērā atļauto saimniecisko darbību. Iespējams, vietām ir veiktas sanitārās vai izlases cirtes, šī informācija nav skatīta, bet, ja turpmāk tiek ievērots neiejaukšanās režīms, arī šādos nogabalos 20–30 gadu laikā iespējama mežaudzes dabiska attīstība, sasniedzot biotopa 9010\* kritērijus.  **9020\***: biotopa mērķplatība ir vienāda ar pašreizējo.  **9050**: biotopa mērķplatība ir lielāka par pašreizējo. Šī un 91E0\* biotopa mērķplatību noteikšanā izmantoti vispārīgi apsvērumi (skatīt 3.1.1.6. nod.).  **9080\***: biotopa mērķplatība ir vienāda ar pašreizējo.  **9180**: biotopa mērķplatība ir vienāda ar pašreizējo.  **91D0\***: biotopa mērķplatība ir vienāda ar pašreizējo.  **91E0\***: biotopa mērķplatība ir lielāka par pašreizējo. |