**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0525300** |
| **Natura 2000 teritorijas nosaukums** | **Vērenes purvi** |
| **ES nozīmes biotopi,**  t. sk. potenciālie ES nozīmes biotopi | *7110\* Aktīvi augstie purvi*  *7120 Degradēti augstie purvi, kuros iespējama vai noris dabiskā atjaunošanās*  *9010\* Veci vai dabiski boreāli meži*  *9020\* Veci jaukti platlapju meži*  *9050 Lakstaugiem bagāti egļu meži*  *9080\* Staignāju meži*  *91D0\* Purvaini meži* |
| **Ekspertes** | Anita Namatēva (purvi un avoti)  Sandra Ikauniece (meži) |
| **Darba pabeigšanas datums** | 22.01.2024. |

|  |
| --- |
| ***Purvi un avoti*** |
| **7110\***: biotopa mērķplatība ir lielāka par pašreizējo.  Purva dienvidu daļā, aizsprostojot grāvjus un izcērtot strauji augošos kokus, iespējams palielināt atklāta augstā purva platību; paredzams, ka teritorija 3,68 ha platībā attīstīsies aktīva augstā purva virzienā.  **7120**: biotopa mērķplatība ir mazāka par pašreizējo.  Hidroloģiskā režīma atjaunošanas un daļējas strauji augošo koku izciršanas rezultātā paredzams, ka degradētā augstā purva daļa purva dienvidu daļā 3,68 ha platībā atjaunosies par aktīvu augsto purvu (7110\*). |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo. Šī un pārējo biotopu mērķplatību noteikšanā izmantoti vispārīgi apsvērumi (skatīt 3.1.1.6. nod.).  Teritorijā ir daudz samērā nosusinātu briestaudzes vecuma bērzu, priežu un egļu mežaudžu, kas MVR datos atzīmēti kā niedrāji, bet to tuvumā ir grāvji – mežaudzes, visticamāk, ir nosusināšanas ietekmētas; tāpēc vēl tālākā nākotnē (pēc 50 gadiem), ievērojot neiejaukšanās režīmu, biotopa 9010\* platības varētu ievērojami palielināties.  **9020\***: biotopa mērķplatība ir lielāka par pašreizējo.  Daži biotopa 9020\* poligoni kartēti kamerāli, izmantojot ortofortokartes, MVR datus un analoģiju ar līdzīgiem blakus esošiem meža nogabaliem, kas ir kvalificēti kā 9020\* mežu biotopi.  **9050**: biotopa mērķplatība ir lielāka par pašreizējo.  **9080\***: biotopa mērķplatība ir vienāda ar pašreizējo.  **91D0\***: biotopa mērķplatība ir vienāda ar pašreizējo. |