**Natura 2000 teritorijas līmeņa biotopu aizsardzības mērķu noteikšanas pamatojums**

|  |  |
| --- | --- |
| **Natura 2000 teritorijas kods** | **LV0511100** |
| **Natura 2000 teritorijas nosaukums** | **Barkavas ozolu audze** |
| **ES nozīmes biotopi,**  t. sk. potenciālie ES nozīmes biotopi | *3260 Upju straujteces un dabiski upju posmi* (potenciāls)  *9010\* Veci vai dabiski boreāli meži* (potenciāls)  *9160 Ozolu meži (ozolu, liepu un skābaržu meži)*  *91E0\* Aluviāli meži (aluviāli krastmalu un palieņu meži)* |
| **Ekspertes** | Lauma Vizule-Kahovska (saldūdeņi)  Sandra Ikauniece (meži) |
| **Darba pabeigšanas datums** | 10.03.2023. |

|  |
| --- |
| ***Saldūdeņi*** |
| **3260**: biotopa mērķplatība ir lielāka par pašreizējo.  Lisiņas upe dabas lieguma robežās ir pārveidota, un šajā posmā tā atbilst potenciālam ES nozīmes biotopam *3260 Upju straujteces un dabiski upju posmi* (2. variantam, jo upes kritums dažādos posmos ir 0,3 m/km, 0,6 m/km, 0,1 m/km un 0,3 m/km). Vienā upes posmā upe tek pa jaunizraktu gultni, bet posmos, kur ir saglabāta līkumainība, upe ir lielā mērā dabiskojusies (ELLE, 2006). Lisiņas upes dabiskas gultnes un hidroloģiskā režīma atjaunošana ir uzskatāma par labvēlīgu ne tikai saldūdeņu biotopiem, bet arī ES nozīmes biotopa *91E0\* Aluviāli meži* *(aluviāli krastmalu un palieņu meži)* saglabāšanā, jo tā labu stāvokli raksturo dabisks un mākslīgi nepārveidots upes palienes reljefs un dabisks palu režīms, palienes applūšana. Tādēļ Lisiņas pārveidotais posms ir iekļauts mērķa platībā kā potenciāls ES nozīmes biotops. |

|  |
| --- |
| ***Meži*** |
| **9010\***: biotopa mērķplatība ir lielāka par pašreizējo.  Mērķplatībā papildus pašreizējām 9010\* platībām iekļauta apšu un bērzu audze (mežaudzes formula 9A1B76) sausieņu augšanas apstākļos (vēris), kas, nodrošinot neiejaukšanās režīmu, 20–30 gadu laikā var sasniegt atbilstību 9010\* biotopam.  **9160**: biotopa mērķplatība ir vienāda ar pašreizējo.  **91E0\***: biotopa mērķplatība ir vienāda ar pašreizējo. |